stanford-oval/wikipedia huggingface dataset:
מרגריטה דורוז'ון
הערות שוליים

↑  אבינועם פורת, אלופת אוקראינה בהטלת כידון קיבלה אזרחות ישראלית, באתר ynet, 30 בדצמבר 2014
↑  Margaryta DOROZHON | Profile | World Athletics, www.worldathletics.org
↑  אורן קורנפלד‏, דיימונד ליג: שיא ישראלי חדש למרגריטה דורוז'ון בהטלת כידון, באתר וואלה, 11 ביוני 2015
↑  תחרויות האתלטיקה היוו את אליפות אירופה דרג ג', ולכן השתתפו בה רק 14 מדינות, ומרבית הספורטאים הבכירים ביבשת לא נטלו בה חלק. לא חולקו מדליות אישיות בתחרויות אלה, אלא נערכה תחרות קבוצתית בין הנבחרות, כאשר בכל מקצוע משתתף ספורטאי אחד מכל מדינה ולשלוש הנבחרות הראשונות הוענקו מדליות. ארבע הנבחרות שכלל הישגי הספורטאים שלהן היו הטובים ביותר העפילו לדרג ב'. נבחרת ישראל סיימה במקום שלישי כללי.
↑   אורי טלשיר, הדרך המשובשת של מרגריטה דורוז'ון לריו: פרשה שמטילה לא מעט ספקות, באתר הארץ, 29 ביולי 2016
↑  יניב טוכמן‏, מרגריטה דורוז'ון לא השיגה את הקריטריון לריו, באתר וואלה, 31 ביולי 2016
| --- | --- |
בקרת זהויות :  World Athletics: 14303544
הדקה ה-90

| --- | --- |
לוגו הדקה ה-90
 נתונים כלליים
 מייסדים:  צבי מושקוביץ, אילן כהן, וקבוצת משקיעים מאירופה
 תקופת הפעילות:  1998–הווה (כ־27 שנים)
 מיקום המטה:  המסגר 9, תל אביב
 שליטה בחברה:  קבוצת קווי חופשה
 ענפי תעשייה:  תעשיית התיירות 
 מוצרים עיקריים:  מוצרי תיירות בארץ ובעולם
 מנכ"ל:  אסף דניאל
  
 אתר הדקה ה-90
 
הדקה ה-90 היא חברה בע"מ, העוסקת בשיווק ישיר של מוצרי תיירות בישראל ומחוצה לה. החברה הוקמה בשנת 1998 על ידי צבי מושקוביץ, אילן כהן וקבוצת משקיעים מאירופה. בשנת 2000 נמכרו חלק ממניות החברה לקבוצת ידיעות אחרונות.
בשנת 2019 נמכרו מניות החברה לארנון אנגלנדר ועמי כהן, בעלי קבוצת התיירות קווי חופשה.
החברה פועלת באמצעות שני ערוצי מכירה: מסחר אלקטרוני באינטרנט ושיווק ישיר באמצעות מוקד טלפוני ממוחשב ומאויש. לחברה גם סניף בנתב"ג. לחברה מחלקה עסקית ומחלקת קבוצות ואירועים. החברה מעסיקה כ-150 עובדים במוקד הטלפוני, בתמיכה באינטרנט, במשרד מכירות ושירות נתב"ג.
פעילות החברה > תחומי הפעילות של החברה

בתחום תיירות הפנים, החברה עוסקת בשיווק בתי מלון וצימרים בישראל ושיווק אטרקציות ובילויים. בתחום התיירות היוצאת, חבילות נופש, טיסות סדירות, טיסות שכר, טיפול בלקוחות עסקיים, טיפול בקבוצות, בתי מלון, וכן שירות לתרמילאים, חופשות ספורט וסקי ולתיירות מרפא, שיט תענוגות ומוצרי מותרות אחרים. מוצרי החברה השונים בארץ ובעולם זמינים בזמן אמת באינטרנט. בנוסף החברה משתפת פעולה גם בשיווק מוצרי תיירות עם חברות כרטיסי האשראי.
פעילות החברה > השקעה במחשוב ובשירות

לצורך מתן השירות במוקד ובאתר, הקימה החברה תשתית מחשוב המחברת אותה לכל חברות התעופה, למאגרי המידע של מערכת אמדאוס המשרתת את סוכני הנסיעות בכל העולם, רשתות של בתי המלון וכן לסיטונאי תיירות מובילים המרכיבים חבילות. היכולת להגיע לצרכן הסופי ולמכור שירותים בטווח קצר מאוד (לפעמים אפילו שעות לפני הטיסה, גם במשרד נתב"ג), מגובה במערכת מחשוב. המוקד הטלפוני מצויד גם במערכות שליטה ובקרה ובניהולו מושם דגש רב על לוגיסטיקה ותפעול. כמו כן הקימה החברה מחלקת שירות, שאנשיה מתקשרים לרוכשי המוצרים באינטרנט באופן יזום, ובודקים שהכל כשורה. הדבר מסייע למנוע בעיות לא צפויות, וכן מאפשר למשתמשים לדעת שהם עובדים מול מערכת אנושית ולא רק מול מחשבים.
פעילות החברה > שיתוף הפעולה עם אקספדיה

בשנת 2012 סוכנות הנסיעות אקספדיה חתמה על הסכם שיתוף פעולה עם חברת הדקה ה-90 שכלל לינה בבתי מלון וטיסות, במסגרתו, בהרכבת חבילות לכל יעד בעולם תקבל הדקה ה-90 מחירים מיוחדים. בעקבות שיתוף הפעולה נפתח באתר הדקה ה-90 מנוע חיפוש נוסף הנקרא "הרכב חופשה" ובו באים לידי ביטוי היתרונות של שיתוף הפעולה בין הדקה ה-90 לאקספדיה.
פעילות החברה > אפליקציה לסלולר

אפליקציית מובייל לטיסות וחופשות לארץ ולחו"ל יצאה רשמית בשנת 2013, גם ב-IOS וגם באנדרואיד. אחת הקטגוריות היא "48 שעות" - חופשות של הרגע האחרון, שבהן אפשר לרכוש כרטיסים של חופשות וטיסות המיועדות ליציאה ב-48 שעות הקרובות. בנוסף מסוגלת האפליקציה לבצע חיפוש דרך מנוע חיפוש הדומה זה המופיע באתר האינטרנט של החברה.
פעילות החברה > סל המוצרים של הדקה ה-90

חבילות נופש בחו"ל, טיסות לכל רחבי העולם, טיולים מאורגנים בחו"ל, בתי מלון בחו"ל, השכרת רכב, בתי מלון בישראל, חבילות נופש בישראל, טיסות פנים, ביטוחי מטען ובריאות לנוסעים, מוצרי פנאי ובידור.
בעלי החברה

החברה הוקמה על ידי צבי מושקוביץ, אילן כהן וקבוצת משקיעים מאירופה. לאחר מספר שנים קבוצת ידיעות אחרונות הצטרפה לחברה. אילן כהן ששימש כמנכ"ל משרד ראש הממשלה בתקופת כהונתו של אריאל שרון.
בדצמבר 2019 נמכרה הדקה ה-90 לארנון אנגלנדר ועמי כהן הבעלים של חברת "קווי חופשה".
הערות שוליים

↑  אסף דניאל מונה למנכ”ל החדש של הדקה ה-90, באתר פספורטניוז, ‏9 בפברואר 2020
↑   רינה רוזנברג קנדל, האתרים הבינלאומיים כבשו את השוק - והדקה ה-90 נמכרת למתחרה, באתר TheMarker‏, 7 בדצמבר 2019
↑   רינה רוזנברג קנדל, האתרים הבינלאומיים כבשו את השוק - והדקה ה-90 נמכרת למתחרה, באתר TheMarker‏, 7 בדצמבר 2019
מסרט דפאר

מסרט דפאר באליפות העולם באתלטיקה באולם, ולנסיה 2008
מסרט דפאר (באמהרית: መሰረት ደፋር; נולדה ב-19 בנובמבר 1983) היא אתלטית אתיופית, פעמיים אלופה אולימפית (אתונה 2004 ולונדון 2012), פעמיים אלופת עולם (אוסקה 2007 ומוסקבה 2013) ושיאנית העולם לשעבר בריצת 5000 מטר.
ביוגרפיה

דפאר נולדה באדיס אבבה.
באליפות העולם באתלטיקה באולם שנערכה בברמינגהאם, אנגליה בשנת 2003 זכתה דפאר במדליית ארד בריצת 3000 מטר בתוצאה של 8:42.58 דקות.
באליפות העולם באתלטיקה באולם שנערכה בבודפשט, הונגריה בשנת 2004 זכתה דפאר במדליית זהב בריצת 3000 מטר בתוצאה של 9:11.22 דקות.
ביוגרפיה > אלופה אולימפית

באולימפיאדת אתונה (2004) זכתה דפאר במדליית זהב בריצת 5000 מטר בתוצאה 14:45.65 דקות.
באליפות העולם באתלטיקה שנערכה בהלסינקי, פינלנד בשנת 2005 זכתה דפאר במדליית כסף בתוצאה של 14:39.54 דקות, אחרי בת ארצה טירונש דיבאבה (14:38.59 דקות).
באליפות העולם באתלטיקה באולם שנערכה במוסקבה, רוסיה בשנת 2006 זכתה דפאר בפעם השנייה ברציפות במדליית זהב בריצת 3000 מטר בתוצאה של 8:38.80 דקות.
ביוגרפיה > שיאנית עולם

ב-3 ביוני 2006 בתחרות שנערכה בניו יורק, קבעה דפאר בריצת 5000 מטר שיא עולם חדש של 14:24.53 דקות. שנה לאחר מכן, בתחרות ליגת הזהב שנערכה באוסלו, נורווגיה ב-15 ביוני 2007 שיפרה דפאר את שיאה העולמי והעמידה אותו על 14:16.63 דקות והוכיחה שהיא מוכנה לאליפות העולם. חודשיים לאחר מכן, באליפות עצמה שנערכה באוסקה, יפן ב-1 בספטמבר היא זכתה במדליית זהב בריצת 5000 מטר בתוצאה 14:57.91 דקות.
באליפות העולם באתלטיקה באולם שנערכה בוולנסיה, ספרד בשנת 2008 זכתה דפאר בפעם השלישית ברציפות במדליית זהב בריצת 3000 מטר בתוצאה של 8:38.79 דקות.
באולימפיאדת בייג'ינג (2008) זכתה דפאר במדליית ארד בריצת 5000 מטר בתוצאה של 15:44.12 דקות, המנצחת הייתה דיבאבה (15:41.40 דקות).
באליפות העולם באתלטיקה שנערכה בברלין, גרמניה בשנת 2009 זכתה דפאר במדליית ארד בריצת 5000 מטר בתוצאה של 14:58.41 דקות, אחרי ויויאן צ'רויוט (14:57.97 דקות) וסילביה צ'ביווט-קיבט (14:58.33 דקות) שתיהן מקניה.
באליפות העולם באתלטיקה באולם שנערכה בדוחא, קטר בשנת 2010 זכתה דפאר בפעם הרביעית ברציפות במדליית זהב בריצת 3000 מטר בתוצאה של 8:51.17 דקות.
באליפות העולם באתלטיקה שנערכה טגו, קוריאה הדרומית בשנת 2011 זכתה דפאר במדליית ארד בריצת 5000 מטר בתוצאה של 14:56.94 דקות, אחרי צ'רויוט (14:55.36 דקות) וצ'ביווט-קיבט (14:56.21 דקות).
באליפות העולם באתלטיקה באולם שנערכה באיסטנבול, טורקיה בשנת 2012 זכתה דפאר במדליית כסף בריצת 3000 מטר בתוצאה של 8:38.26 דקות.
באולימפיאדת לונדון זכתה דפאר בפעם השנייה במדליית זהב בריצת 5000 מטר בתוצאה של 15:04.25 דקות, לפני ויויאן צ'רויוט (15:04.73 דקות) וטירונש דיבאבה (15:05.15 דקות).
הישגים ותארים

בשנת 2007 זכתה דפאר בתואר אתלטית השנה בעולם.
שיאים אישיים

| מקצוע | זמן | מקום | תאריך |
| --- | --- | --- | --- |
| ריצת 1500 מטר | 4:06.12 | דוחה שבקטר | 12 במאי 2006 |
| ריצת 3000 מטר | 8:24.51 | בריסל שבבלגיה | 14 בספטמבר 2007 |
| ריצת שני מיל | 8:58.58 | בריסל שבבלגיה | 14 בספטמבר 2007 |
| ריצת 5000 | 14:12.88 | סטוקהולם שבשוודיה | 22 ביולי 2008 |
| ריצת 10000 | 29:59.20 | ברמינגהאם שבאנגליה | 11 ביולי 2009 |
הסאטרדייז

| --- | --- |

הסאטרדייז, ספטמבר 2011
 מקום הקמה:  לונדון 
 מוקד פעילות:  לונדון, אנגליה, הממלכה המאוחדת
 תקופת הפעילות:  2007–2014 (כ־7 שנים) 
 סוגה:  פופ, אלקטרופופ, דאנס-פופ, רית'ם אנד בלוז
 חברת תקליטים:  פולידור רקורדס, פסיניישן רקורדס 
 www.thesaturdays.co.uk
 פרופיל ב-IMDb
 חברים
 אונה הילי   מולי קינג   פרנקי סנפורד   רושל הומס   ונסה וויט
 
הסאטרדייז (באנגלית: The Saturdays) היא להקת בנות אירית-בריטית.
קריירה > 2007-2009: הקמת הלהקה ואלבום בכורה

הלהקה הוקמה על ידי חברת התקליטים פולידור רקורדס. הלהקה החלה להקליט את אלבום הבכורה שלהן במהלך סיבוב ההופעות של להקת Girls Aloud אליו יצאו. ב-27 ביולי 2008 יצא הסינגל הראשון של הלהקה שהיה "If This Is Love". הסינגל הגיע למקום השמיני במצעד הבריטי עם מכירות של 15 אלף עותקים בשבוע הראשון ליציאתו. לאחר מכן יצאה הלהקה לסיבוב הופעות עם האחים ג'ונאס. הסינגל השני היה "Up" שיצא ב-12 באוקטובר והגיע למקום החמישי. אלבום הבכורה של הלהקה נקרא "Chasing Lights" ויצא ב-27 באוקטובר 2008. האלבום הגיע למקום התשיעי במצעד האלבומים הבריטי וזכה למעמד של אלבום פלטינה בממלכה המאוחדת. הסינגל השלישי מהאלבום היה "Issues" שיצא ב-4 בינואר 2009 וזכה למעמד של סינגל כסף כמו קודמו. ב-2 במרץ הוציאה הלהקה קאבר לשיר "Just Can't Get Enough" של דפש מוד עבור קומיק רליף. הסינגל הגיע למקום השני במצעד וזכה להצלחה רבה. ב-2 ביוני יצאה הלהקה לסיבוב הופעות שכלל 27 הופעות ונקרא "The Work Tour". בן זוגה של פרנקי, דאגי פוינטר, ניגן בגיטרת באס בחלק מההופעות. הסינגל החמישי והאחרון מהאלבום היה "Work" שיצא ב-29 ביוני. הלהקה נבחרה לייצג את המותג להסרת השיער "Veet".
קריירה > 2009-2011: אלבום שני ומיני אלבום

לאחר סיום סיבוב ההופעות שלהם החלו לעבוד אל אלבומם השני. הלהקה עבדה עם מפיקים שונים כמו סטיב מאק ואינה וורולדסן אשר עבדה עם אומנים כמו הפוסיקט דולז, פיקסי לוט וליאונה לואיס. ב-4 באוקטובר 2009 יצא "Forever Is Over" שהיה הסינגל הראשון מהאלבום והגיע למקום השני במצעד הבריטי. האלבום השני של הלהקה שנקרא "Wordshaker" יצא ב-12 באוקטובר 2009. הסינגל השני והאחרון מהאלבום היה "Ego" שיצא ב-3 בינואר 2010 ונחשב לאחד מהשירים הפחות מוצלחים של הלהקה.
הסינגל הראשון שהוציאה הלהקה מהמיני אלבום היה "Missing You" שיצא ב-5 באוגוסט. ב-13 באוגוסט 2010 הוציאה להקה את המיני אלבום הראשון שלה שנקרא "Headlines!". הסינגל השני היה "Higher" שיצא ב-28 באוקטובר והיה שיתוף פעולה עם פלו ריידה. ב-2 בפברואר 2011 החלה הלהקה בסיבוב ההופעות של "Headlines Tour" שכלל 22 הופעות.
קריירה > 2011-2012: אלבום שלישי

בתחילת 2011 החלה הלהקה לעבוד עם מפיקים מוזיקליים כמו לברינת', ספייס קאובוי, אלפאביט, סטיב מאק וטאיו קרוז. הסינגל הראשון היה "Notorious" שיצא ב-20 במאי 2011 והגיע למקום השמיני. לאחר מכן הוציאה הלהקה קו של חולצות טריקו הנושאות עליהם כיתוב עם מילים מהסינגלים שלהם. ב-4 בספטמבר יצא הסינגל השני שהיה "All Fired Up". ב-11 בנובמבר יצא הסינגל השלישי והאחרון מהאלבום שהיה "My Heart Takes Over". ב-21 בנובמבר 2011 יצא אלבום הסטודיו השלישי של הלהקה שנקרא "On Your Radar". ב-2 בדצמבר יצאה הלהקה לסיבוב ההופעות השלישי שלהן שנקרא "All Fired Up! Live" וכלל 14 הופעות.
קריירה > 2012-2014: מיני אלבום ואלבום רביעי

ב-11 במאי 2012 יצא הסינגל הראשון מאלבומן הרביעי של הלהקה שנקרא "30 Days". לאחר מכן חתמה הלהקה על חוזה עם חברת מרקורי רקורדס אשר תהיה אחראית על הפצת המוזיקה של הלהקה בארצות הברית. ב-18 בדצמבר יצא הסינגל "What About Us" שהיה שיתוף פעולה עם שון פול והיה הסינגל הראשון של הלהקה היוצא לאור בכל העולם. הסינגל זכה להצלחה רבה והחזיק במקום הראשון במצעד הסינגלים הבריטי במשך שלושה שבועות. הסינגל מכר מעל 114 אלף עותקים בשבוע הראשון ליציאתו והיה הסינגל הראשון של הלהקה אשר הגיע למקום הראשון. ב-27 בינואר 2013 הוציאה הלהקה את המיני אלבום השני שלה שנשא את השם "Chasing The Saturdays". האלבום נועד להרחיב את השפעת הלהקה בארצות הברית ולכן האלבום יצא לאור רק באמריקה וקנדה. לאחר מכן השתתפה הלהקה בתוכנית תיעודית הנקראת "Chasing The Saturdays" ומשודרת בערוץ E!. הסינגל השלישי מהאלבום הוא "Gentleman" אשר יצא ב-30 ביוני. ב-4 באוקטובר יצא הסינגל הרביעי אשר היה "Disco Love". הסינגל החמישי והאחרון מהאלבום היה "Not Giving Up" אשר יצא ב-4 באפריל 2014.
קריירה > 2014-הווה: אלבום להיטים והפסקה

בספטמבר 2014 החל סיבוב ההופעות של הלהקה אשר נקרא "Greatest Hits Live! tour" במקביל ליציאתו של אלבום להיטים אשר יכלול את להיטי העבר ושלוש רצועות חדשות. האלבום יצא ב-11 באוגוסט ונקרא "Finest Selection: The Greatest Hits". הסינגל הראשון מהאלבום יצא יום קודם שחרורו של האלבום ונקרא "What Are You Waiting For?". האלבום הגיע למקום העשירי במצעד האלבומים הבריטי. ב-2 בדצמבר יצא השיר "Christmas Wrapping" שהיה גרסת כיסוי לשיר של הלהקה "The Waitresses".
ב-22 במרץ הכריזה מולי בראיון כי הלהקה בפסק זמן ולא תשחרר מוזיקה חדשה בזמן הקרוב וכי כל אחת מתמקדת בקריירה אישית.
חברות הלהקה

אונה הילי - נולדה ב-11 באוקטובר 1981. השתתפה כזמרת רקע לשיר "Every Song Is a Cry for Love" אשר הופיע באירוויזיון 2006. ב-2006 הוציאה מיני אלבום שנקרא "Sorry".
מולי קינג - נולדה ב-4 ביוני 1987. נבחנה לתוכנית האקס פקטור בשנת 2005 אך נפסלה. ב-2006 הצטרפה ללהקת בנות בשם "Fallen Angelz" והלהקה נבחנה לעונה הבאה של האקס פקטור אך לא עברה את מחנה האימונים והתפרקה.
פרנקי סנפורד - נולדה ב-4 בינואר 1989. בשנת 2001 הצטרפה ללהקה "S Club 8". ב-2 במאי 2013 הודיעה סנפורד כי היא וארוסה ויין ברידג' מצפים לילד ראשון.
רושל הומס - נולדה ב-21 במרץ 1989. בדומה לסנפורד גם היא הצטרפה ב-2001 ללהקה "S Club 8".
ונסה וויט - נולדה ב-30 באוקטובר 1989. הופיעה במספר הפקות בתיאטרון כולל בעיבוד לסרט מלך האריות.
דיסקוגרפיה > אלבומי סטודיו

2008: Chasing Lights
2009: Wordshaker
2010: Headlines!
2011: On Your Radar
2013: Living for the Weekend
דיסקוגרפיה > אלבומים אחרים / אוספים

2009: iTunes Live: London Festival
2013: Chasing The Saturdays
2014: "Greatest Hits".
חברות הלהקה מימין לשמאל:ונסה, פרנקי, רושל, אונה ומולי.
מדיאה (מחזה)

| --- | --- |

 כתיבה:  אוריפידס 
 סוגה:  טרגדיה יוונית 
 הצגת בכורה:  431 לפנה״ס 
 שפה:  יוונית עתיקה 
 
מדיאה - ציור של אוולין דה מורגן
דורון תבורי ושירי יוסיפון בהצגה "מדיאה", בבימויו של רוברט וודרוף, בתיאטרון הבימה, 1998
יבגניה דודינה ומיקי לאון
מדיאה (ביוונית: Mήδεια) היא טרגדיה יוונית קלאסית מאת אוריפידס. מיצירותיו המוקדמות (פורסמה בשנת 431 לפנה"ס בדיוניסיה, בתחרות הגיעה למקום האחרון משלושה).
עלילה

הטרגדיה מציגה את דמותה של מדיאה, נסיכה מזרחית שהתאהבה ביאסון, מנהיג מסע                    הארגונאוטים, וסייעה לו להשיג את גיזת הזהב. לשם כך שכנעה את בנות פוליפס כי רקחה עבורן שיקוי מצעיר, שאם ימשח בו אביהן לאחר הריגתו יזכה בנעורי נצח. בעקבות זאת רצחו בנות המלך את אביהן, ומדיאה ויאסון נמלטו.
המחזה מתאר את מדיאה ביוון כאשר יאסון עזב אותה לטובת בתו של השליט המקומי, ממניעים תועלתניים. מדיאה מתבשרת כי עליה ועל ילדיה לצאת לגלות, מבקשת ארכה של יום ונענית.
היא שולחת לכלת יאסון במתנה שמלה שכאשר היא נלבשת, פורצת ממנה להבה המכלה את הכלה ואת אביה. כנקמה נוספת ביאסון היא רוצחת את ילדיהם, שאותם ילדה, ונמלטת באמצעות מרכבתו של הליוס, אל השמש, שהוא סבה.
לאורך השנים נעשו מספר אדפטציות למחזה זה, ומדיאה הפכה לסמל לאישה נקמנית. פרט ל"מדיאה" של אוריפידס נכתבה גרסה נוספת של המחזה על ידי סנקה הרומי, שתורגמה לעברית על ידי רפאל אליעז. גרסה אחרת מופיעה בספר מטמורפוזות מאת אובידיוס.
בתיאטראות בישראל

המחזה "מדיאה" הועלה פעמים רבות בתיאטראות בישראל, בהן:
לראשונה הועלה המחזה בעברית בתיאטרון הבימה בשנת 1955, בתרגום של יעקב מלכין עם חנה רובינא בתפקיד מדיאה. את המוזיקה להצגה חיבר פאול בן-חיים.
בשנת 1971 הועלה המחזה בתיאטרון הקאמרי עם חנה מרון בתפקיד הראשי של מדיאה.
בשנת 1993 הועלה המחזה בית ציוני אמריקה, בתרגום אהרון קמינקא, בבימוי ורדית שלפי.
בשנת 1998 הועלה המחזה בתיאטרון הבימה, בתרגום שמעון בוזגלו (מיוונית עתיקה), עם גילה אלמגור בתפקיד מדיאה.
בשנת 2003 הועלה עיבוד של המחזה במסגרת פסטיבל עכו בשם "מדיאה אקס". ח'אולה אלחאג'-דיבסי הייתה השחקנית האנושית היחידה במחזה ששאר הדמויות היו ממוחשבות והוקרנו על הקירות המקיפים את הקהל ב-360 מעלות.
בשנת 2005 הועלה המחזה בתיאטרון גשר, בתרגום בן בר שביט ובבימוי לנה קריינדלין. את מדיאה שיחקה יבגניה דודינה.
בשנת 2015 הועלה המחזה באולם נחמני על ידי אנסמבל עיתים, בתרגום בן בר שביט ובבימוי מאיר בן סימון. את מדיאה שיחקה נילי צרויה.
בשנת 2024 הועלה המחזה בתיאטרון הקאמרי בעיבוד מודרני. המחזה עובד והציג את מדיאה כיזמית ומדענית העובדת עם בעלה יאסון על פיתוח חדשני. בתפקיד מדיאה שיחקה כנרת לימוני.
תרגום לעברית

אַיסכילוֹס, סוֹפוֹקלֵס, אֶוריפּידֵס, טרגדיות נבחרות, בתרגום אהרן קמינקא. כרך א, תל אביב: דביר לעם, תשי"ב.
אוריפידס, מדיאה. בתרגום אהרן שבתאי  ירושלים: הוצאת שוקן, 1983.
מדיאה, בתרגום שמעון בוזגלו, הוצאת אור-עם, 1999.
מדיאה, מיוונית עתיקה שמעון בוזגלו, ספרי עליית הגג/ידיעות ספרים, 2017.
הערות שוליים

↑  הצגת הבכורה של "מדאה"-במוצ"ש, דבר, 3 בנובמבר 1955
↑  שוש אביגל, תיאטרון / הגייסות דרמטית - 'מדיאה' מאת: אדריפידס, תרגום: אהרון קמינקא,/ בימוי: ורדית שלפי -  בית ציוני אמריקה, חדשות, 25 באוגוסט 1993
↑  ציפי שוחט, מדיאה מרותקת לכיסא המחשב, באתר הארץ, 12 באוקטובר 2003
רחל גורדין, מהגרים בארץ הסייבר, באתר הארץ, 21 באוקטובר 2003
↑  ציפי שוחט, הצגה חדשה, באתר הארץ, 23 בינואר 2005
רינת אבולעפיה, ‏מלחמת העולם הכי ראשונה, באתר גלובס, 6 בפברואר 2005
ציפי שוחט, יבגניה דודינה החלימה וההצגה "מדיאה" בכיכובה חזרה לבמה, באתר הארץ, 4 בספטמבר 2005
↑  מיכאל הנדלזלץ, למה אני לא יכול לראות הצגות באולם נחמני, באתר הארץ, 4 באוגוסט 2015
↑   יצחק לאור, היגיון הדמוקרטיה כולל הדחה, באתר הארץ, 28 בפברואר 2018
| --- | --- |
בקרת זהויות :  NLI: 987007587897005171  PLWABN: 9810590088105606  BNE: XX2997252  BnF: cb12010306j (data)  GND: 4203054-7  LCCN: nr2002000714  NLA: 35965330  NSK: 000685367  SUDOC: 027272362  VcBA: 492/10055  VIAF: 312360878   WorldCat (עם VIAF): 312360878
אל פורייר סנט פייר

אלינור "אל" פורייר סנט פייר (באנגלית: Elinor Purrier St. Pierre; נולדה ב-20 בפברואר 1995) היא אתלטית אמריקאית, אלופת עולם באולם (גלאזגו 2024) וסגנית אלופת עולם באולם (בלגרד 2022) בריצת 3000 מטר.
קריירה > 2019

באליפות העולם שנערכה בדוחה, קטר באוקטובר 2019 סיימה במקום 11 בריצת 5000 מטר בשיא אישי חדש של 14:58.17 דקות.
קריירה > 2021

באולימפיאדת טוקיו שנערכה באוגוסט סיימה במקום עשירי בריצת 1500 מטר בתוצאה של 4:01.75 דקות.
קריירה > 2022 > סגנית אלופת עולם באולם

באליפות העולם באולם שנערכה בבלגרד, סרביה במרץ 2022 זכתה במדליית כסף בריצת 3000 מטר בתוצאה של 8:42.04 דקות, אחרי למלם היילו (8:41.82	דקות) ולפני אג'גייהו טייה (8:42.23	דקות), שתיהן מאתיופיה.
קריירה > 2024 > אלופת עולם באולם

באליפות העולם באולם שנערכה בגלאזגו, הממלכה המאוחדת במרץ 2024 זכתה במדליית זהב בריצת 3000 מטר בשיא אליפות חדש של 8:20.87 דקות, לפני גודאף צגאי מאתיופיה (8:21.13 דקות) וביאטריס צ'פקואץ' מקניה (8:22.68 דקות).
שיאים אישיים > אצטדיון

ריצת 800 מטר: 1:59.99 דקות (2021)
ריצת 1500 מטר: 3:58.03 דקות (2021)
ריצת 3000 מטר: 8:46.43	דקות (2018)
ריצת 5000 מטר: 14:58.17 דקות (2019)
שיאים אישיים > אולם

ריצת 1500 מטר: 4:00.20 דקות (2020)
ריצת מייל: 4:16.41 דקות (2024), שיא אמריקה הצפונית, אמריקה המרכזית והקריביים
ריצת 3000 מטר: 8:20.87 דקות (2024), שיא אמריקה הצפונית, אמריקה המרכזית והקריביים
KLA

| --- | --- |

 נתונים כלליים
 סוג:  חברה ציבורית
 בורסה:  נאסד"ק (1 בינואר 1985–KLAC) 
 סימול:  KLAC
 תקופת הפעילות:  1997–הווה (כ־28 שנים) 
 חברות בנות:  KLA (China) 
 מיקום המטה:  מילפיטאס 
 ענפי תעשייה:  אלקטרוניקה
 מוצרים עיקריים:  מערכות בקרת תהליכים וניהול תפוקה עבור ייצור מוליכים למחצה ומעגלים משולבים
 שווי שוק:  85.15 מיליארד דולר (2 בינואר 2025)
 הכנסות:  9.21 מיליארד דולר (2022)
 רווח תפעולי:  3.64 מיליארד דולר (2022)
 רווח:  3.32 מיליארד דולר (2022)
 הון עצמי:  8.02 מיליארד דולר (2022)
 סך המאזן:  12.59 מיליארד דולר (2022)
 עובדים:  10,000 (2022)
  
 www.kla.com
 
KLA Corporation הוא תאגיד רב-לאומי שבסיסו בקליפורניה ארצות הברית. התאגיד מפתח ומייצר מערכות בקרת תהליכים וניהול תפוקה עבור תעשיית המוליכים למחצה ותעשיית הננואלקטרוניקה ותעשיות קשורות אחרות. המוצרים והשירותים של החברה מיועדים לכל שלבי ייצור פרוסת סיליקון, מעגלים משולבים ואריזות, ממחקר ופיתוח ועד לייצור הסופי.
KLA מעסיקה בישראל כ-1,500 עובדים (נכון ל-2021), בשני מרכזי פיתוח וייצור במגדל העמק וביבנה.
היסטוריה

KLA-Tencor הוקמה בשנת 1997 באמצעות מיזוג של KLA Instruments ו-Tencor Instruments, חברות המספקות ציוד יצור ובדיקות לתעשיית ציוד המוליכים למחצה ומערכות ניהול תפוקה. KLA Instruments נוסדה בשנת 1975 על ידי קן לוי ובוב אנדרסון, והתמקדה בייצור ציוד לזיהוי פגמים בשבבים בתהליך הייצור. מאוחר יותר הרחיבה KLA את קו המוצרים שלה לכלול בדיקת פרוסות, מטרולוגיה של פרוסות ותוכנות בדיקה וניתוח משולבות. נוסדה ב-1976 על ידי המדען הצ'כי קארל אורבנק, יחד עם עמיתו ג'ון שוואבאכר. החברה התמקדה בתחילה בייצור ציוד לביצוע מדידות מדויקות של עובי שכבות מוליכים למחצה, ובשנת 1984 פיתחה טכנולוגיית סריקת לייזר לזיהוי חלקיקים וזיהום אחר. החברה גם פיתחה ציוד לבדיקת ליקויים וניתוח נתונים. בעת המיזוג, ההכנסות המשולבות של החברות היו מעל למיליארד דולר.
במהלך שנת 1998 רכשה KLA-Tencor מספר חברות: בפברואר 1998, רכשה את Nanopro GmbH, שבסיסה בפרייבורג, גרמניה, חברה שהשתמשה בטכנולוגיה אינטרפרומטרית מתקדמת למדידת צורת פרוסות ועובי השבבים. באפריל רכשה החברה את Amray, Inc, חברה מבדפורד, מסצ'וסטס שפיתחה מערכות מיקרוסקופ אלקטרוני סורק (SEM) ליישומים של ייצור מוליכים למחצה. ביוני רכשה החברה את VARS מסן חוזה, קליפורניה, שפיתחה מערכות ארכיון ואחזור תמונות.
בדצמבר 1999 רכשה החברה את יצרנית התוכנה לניתוח תשואות, ACME Systems, מטייוואן.
בפברואר 2000, KLA-Tencor רכשה את Finle Technologies, Inc., מבאוסטין, טקסס, שפיתחה תוכנת מידול וניתוח ליתוגרפיה. במרץ רכשה החברה את מפתחת התוכנה Fab Solutions, מאוסטין, טקסס.
בשנת 2001 רכשה החברה את חברת Phase Metrics, Inc. לניהול תשואה ובקרת תהליכים.
בשנת 2004, KLA-Tencor רכשה את יצרנית מערכות בדיקה Candela Instruments, Inc.
בשנת 2006 רכשה החברה את ADE Corporation, ספקית של מטרולוגיה של פרוסות סיליקון וציוד נלווה. באוקטובר אותה שנה התפטר יושב ראש החברה קן לוי על רקע בקדייטינג של אופציות שהנפיקה החברה. ביולי 2007 הוגש כתב אישום נגד מנכ"ל החברה לשעבר קנת' שרדר, שהסתיים בפשרה ותשלום קנס.
בשנת 2007, KLA-Tencor רכשה את יצרנית מוצרי הליתוגרפיה והפלזמה וחברת בקרת התהליך והמטרולוגיה Therma-Wave Corporation.
בשנת 2010, KLA-Tencor רכשה את חברת החומרה הטכנולוגית Ambios Technology, Inc.
בשנת 2014 רכשה החברה את חברת הליטוגרפיה והבדיקה המחשובית Luminescent Technologies, Inc.
ב-10 בינואר 2019, KLA-Tencor הודיעה שהיא משנה את שמה ל-KLA Corporation.
ביולי 2021 הציגה החברה מוצרי בדיקה חדשים עבור שבבי רכב. בנובמבר, המטה החדש של KLA בצפון אמריקה נפתח באן ארבור, מישיגן. שטח המתקן הוא 230,000 רגל מרובע, והוא נועד לתמוך ב-1,000 עובדים.
בשנת 2024 החלה החברה להגדיל את כושר הייצור במפעלה בגרמניה, כדי לצמצם את התלות במפעל הייצור בישראל.
פעילות בישראל

מייסד החברה, קן לוי, יהודי יליד שכונת ברוקלין בניו יורק, החליט להקים בשנת 1986 מפעל ייצור קטן בישראל, לאחר שקיבל פנייה מקרן בירד. המפעל הוקם בעיר מגדל העמק, מאחר שקיבל הטבות מס ומענק ממשלתי על השקעה באזור פיתוח. הוא החל לפעול בתחילת 1988. בהמשך הוקם במקום גם מרכז מחקר ופיתוח, זה היה אחד ממרכזי הפיתוח הראשונים של חברה בינלאומית שנפתח בישראל. המפעל קיבל תחת אחריותו את כל הפעילות העולמית של KLA בפיתוח ושיווק מוצרי "Overlay", מכונות שמבצעות מדידות אופטיות בין השכבות השונות של המעגל משולב בתהליך הייצור שלו. בשנת 2000 העסיק המפעל כבר 170 עובדים ומחזור המכירות שלו הגיעה לקרוב למאה מיליון דולר. קן לוי החל אחר כך להיות פעיל בתעשיית ההיי-טק בישראל. השקיע במספר מחברות הזנק ישראליות, וישב בדירקטוריונים שלהן. הוא היה יו"ר חברת "סאיטקס-ויז'ן", יו"ר חברת "פאואר דיזיין", יו"ר חברת "גנואה", וחבר בדירקטוריון של "סייפן סמיקונדקטורס", ושל חברת "ג'ורדן ואלי".
בשנת 2001 הכריזה החברה על הקמת מפעל ייצור שני במגדל העמק, צמוד למפעל הקיים. המפעל החדש נחנך בשנת 2004 כחטיבה חדשה בחברה בשם "COMET" ועוסק בפיתוח וייצור פלטפורמה למערכות מדידה אופטיות. ב-2006 הורחב המתחם ב-1,100 מ"ר נוספים.
בשנת 2007 הקימה מרכז שירות עבור חברת אינטל ישראל בקריית גת.
בשנת 2012 פתחה החברה שלוחת פיתוח ביקנעם עילית.
במרץ 2018 רכשה KLA את חברת אורבוטק הישראלית, תמורת 3.4 מיליארד דולר. הרכישה הושלמה בפברואר 2019 ופעילות אורבוטק מוזגה לתוך KLA.
מוצרים

KLA מפתחת מגוון כלי בדיקה מתקדמים, מערכות מטרולוגיה ותוכנות ניתוח חישוב המשמשות לשיפור תשואות ייצור עבור מגוון מוליכים למחצה סטנדרטיים ומיוחדים; מעגלים מודפסים (PCBs); וצגים שטוחים.
מוצריה מקובצים לשלושה פלחים:
בקרת תהליכים מוליכים למחצה - מגוון מוצרי בדיקה, מטרולוגיה וניתוח נתונים ושירותים נלווים, שנועדו להגדיל את תשואות הייצור במהלך תהליך ייצור המוליכים למחצה.
תהליך מוליכים למחצה מיוחדים - כלים מתקדמים לתצהיר ואקום ותהליך תחריט, המשמשים לייצור מוליכים למחצה מיוחדים כגון MEMS, מוליכים למחצה לתקשורת בתדר רדיו (RF), ומוליכי הספק עבור יישומי רכב ותעשייתיים.
PCB, Display and Component Inspection - ציוד בדיקה, בדיקה ומדידה עבור יצרני PCB, צגים שטוחים (FPD) ומעגלים משולבים (ICs). הציוד משמש לאימות איכות, לייצר דפוסי מעגלים אלקטרוניים עקביים על מצע רלוונטי, ולבצע עיצוב תלת־ממדי של מעגלים מתכתיים על משטחים.